Mercosur

Mercosur edo Mercosul (, , ) merkataritza arloko erakundea da, Argentina, Brasil, Paraguai eta Uruguaik osatutakoa eta 1991n sortutakoa.

Bere helburua kideen arteko librekanbioa sustatzea da, hau da, ondasun, pertsona eta dibisen hartu-emana. Gaztelania, portugesa eta guaraniera ditu hizkuntza ofizialak. 2026ko urtarrilean, hamarkadetako negoziazioen ostean, itun estrategiko bat sinatu zuen Europar Batasunarekin, 700 milioi pertsonako merkatu bateratua sortuko lukeena berretsia izanez gero.

 Bilakaera 
Sorreraren ondoren, Venezuela bazkide bihurtu zen, eta Bolivia bazkide bihurtzeko prozesuan dago. Txile, Kolonbia, Ekuador, Peru, Guyana y Surinam «Elkartutako estatuak» bihurtu dira.

2012ko ekainaren 22an, Paraguaiko presidentearen epai politikoari erantzunez, Paraguairen parte hartzea eten zuten, baina 2013ko uztailaren 13an atzera bota zuten zigorra.

Venezuelaren sarrera 2006an onartu zen, baina ez zen 2013 arte gauzatu ordura arte Paraguaik ez zuelako onartu. 2016ko abenduaren 1ean, merkataritza, politika, demokrazia eta giza eskubideen inguruko Mercosurren eskakizunak betetzen omen ez zituela eta, Venezuela kanporatua izan zen.

 Hitzarmenak eta egitasmoak 

Herrialde kideen arteko merkatu libreaz gain, Mercosur merkataritza-hitzarmen asko ditu hainbat herrialderekin eta herrialderen arteko elkarteekin: Andeetako Komunitatea, Egipto, Palestina eta Israel, Kuba, India...

Europar Batasunarekin, hamarkadak eman zituen negoziazioetan. 2019ko ekainaren 28an, bi nazioarteko erakundeek aurreakordio bat sinatu zuten, eta etorkizuneko itun baterako oinarrizko agiri bat adostu zuten. 

2023an, negoziazioak berraktibatu egin ziren. Garatutako egitarauen artean aipagarrienak hauek dira: Hegoaldeko Bankua, autoen matrikula bakarra eta gatazkak ebazteko arbitrajea. 2026ko urtarrilean, EBk eta Mercosurrek itun historikoa sinatu zuten Paraguaiko hiriburuan, 700 milioi kontsumitzaileko merkatu libreko eremua sortuko zuena.

 Kideak 
 Osoak:




 Etenda

 Osoak izateko bidean:

Elkartutakoak:




 Behatzaileak:


 Erreferentziak 

 Kanpo estekak 

 Mercosur erakundeko webgunea
 Radio Mercosur


Kategoria:Hego Amerikako ekonomia
Kategoria:Latinoamerika